گوانټانانو نه ٥ نور قیدیان ازاد کړی شول
ددې نه وړاندې سږ کال گوانټانامو نه ازاد کړی شوي قیدیان یوراگوائې، سلواکیا او جارجیا ته لیږل شوي دي. دا وړمبی ځل دی چې د گوانټانامو نه ازاد کړی شوي لکه د قزاقستان په رنگ د مسلمانانو اکثریت هیواد ته لیږل کیږي
د امریکې د گوانټانامو پوځي زندان نه د ترهگرۍ په شک کې نیول شوي پنځه نور قیدیان ازاد کړل او قزاقستان ته يي وسپارل. د دفاع وزارت یا پینټگان ویلي ازاد کړی شوي درې یمنیان او دوه د تیونس شهریان د نهې په سه شنبې په ورځ قزاقستان حواله کړی شول. دغه پاکستان کې دالقاعده یا د نورو وسله والو ډلو سره د تعلق په شک کې پاکستان کې نیول شوي وو. ازاد کړی شوي پنځه واړه کسانو ١١ کاله د امریکې په قید کې تیر کړل خو د هیڅ څه جرم الزام پرې نه وو لگول شوی او د ازادۍ دپاره يي منظورې څو کاله وړاندې شوي وه. سږ کال گوانټانامو نه ٢٨ قیدیان ازاد کړی شوي دي چې زاندان تړلو په لړ کې د صدر براک اوباما بیا تازه شوي اراده په گوته کوي. د صدر اوباما د حکومت په دویم دور کې دوه کاله موده پاتې ده. ددې میاشت په شورو کې يي ویلي وو د گوانټانامو بندولو دپاره خپل وس کې هر کوشش کوي. گوانټانامو کې دا وخت ١٢٧ قیدیان پراته دي چې زیاتره کې د یمن سره تعلق لري. ددې نه وړاندې سږ کال گوانټانامو نه ازاد کړی شوي قیدیان یوراگوائې، سلواکیا او جارجیا ته لیږل شوي دي. دا وړمبی ځل دی چې د گوانټانامو نه ازاد کړی شوي لکه د قزاقستان په رنگ د مسلمانانو اکثریت هیواد ته لیږل کیږي.